Foto: FAH, medjugorje.hr

U JUBILARNOM 4000. broju isusovačke revije Civiltà cattolica papa Franjo opet je komentirao fenomen Međugorja.



Papa je, komentirajući razlog zašto je izabrao marijanske teme za Svjetske dane mladih kazao da je takva tematika izabrana u Latinskoj Americi.



"Oni tamo štuju Gospu, ali pravu. Ne Gospu šeficu poštanskog ureda koja svaki dan šalje drugačije pismo kazujući: Djeco moja, učinite to i onda drugi dan učinite drugo. Ne, ta ne. Prava Gospa je ona koja generira Isusa u našem srcu, koja je majka. Ova moda o Gospi superstaru, koja je protagonistica i stavlja sebe u središte, nije katolkinja", kazao je Papa.

"Ako svećenici zlostavljaju djecu - to je bolest"

Tekst se nastavlja ispod oglasa

Progovorio je i o korupciji u Vatikanu, ali i svećeničkom zlostavljanju djece.



"Postoji korupcija i u Vatikanu. Kada iskrsne neki problem, napišem na papiriću poruku svetom Josipu i stavim je pod kipić koji držim u svojoj sobi. Sada spava na madracu od papirića.



Ako su svećenici ili redovnici uključeni u zlostavljanje, jasno je da je u akciji vrag koji uništava Isusovo djelo. Budimo jasni - to je bolest", komentirao je papa Franjo.